सुबह 11:30 बजे प्रधानमंत्री नरेंद्र मोदी करेंगे 'मन की बात', इन मुद्दों पर हो सकती है चर्चा
प्रधानमंत्री नरेंद्र मोदी ने 19 जनवरी को लोगों से इसको लेकर विचार साझा करने के लिए कहा था। इसमें लोगों ने अपने अलग-अलग विचार भेजे थे। कयास लगाए जा रहे हैं है कि आज प्रधानमंत्री नरेंद्र मोदी का मन की बात कार्यक्रम महात्मा गांधी पर भी केंद्रित होगा।
इस महीने प्रधानमंत्री नरेंद्र मोदी का ‘मन की बात’ संबोधन सामान्य रूप से सुबह 11 बजे की जगह सुबह साढ़े 11 बजे प्रसारित किया जाएगा। इससे पहले महात्मा गांधी को स्मरण किया जाएगा। इस महीने के आखिरी रविवार यानी 30 जनवरी को महात्मा गांधी की पुण्यतिथि है। पीएमओ ने कहा था, ‘इस महीने की 30 तारीख को ‘मन की बात’ कार्यक्रम गांधी जी को उनकी पुण्यतिथि पर स्मरण करने के बाद सुबह 11:30 बजे शुरू होगा।’प्रधानमंत्री नरेंद्र मोदी ने 19 जनवरी को लोगों से इसको लेकर विचार साझा करने के लिए कहा था। इसमें लोगों ने अपने अलग-अलग विचार भेजे थे। कयास लगाए जा रहे हैं है कि आज प्रधानमंत्री नरेंद्र मोदी का मन की बात कार्यक्रम महात्मा गांधी पर भी केंद्रित होगा और इसमें वह बापू से संबंधित जवाब पर ही ध्यान देंगे। साथ ही वैश्विक पटल पर लगातार बदलते भारत पर भी पीएम मोदी बात कर सकते हैं।बता दें, 30 जनवरी को प्रसारित होने वाला कार्यक्रम में खुद में सबसे खास होगा क्योंकि ये इस साल का पहला कार्यक्रम होगा। पहला कार्यक्रम होने के चलते भारतीय जनता पार्टी भी इसके ऊपर पूरा ध्यान दे रही है और हर तरीके से इसे खास बनाने पर ज़ोर दिया जा रहा है। आखिरी बार 26 दिसंबर को प्रधानमंत्री ने मन की बात कार्यक्रम किया था, इसमें उन्होंने कोरोना के बढ़ते प्रकोप पर चिंता जाहिर की थी और देशवासियों से सुरक्षित रहने की अपील की थी।